**Stalni predznaci** E-dura/cis-mola sa 4 povisilice postavljene iza ključa.
U muzičkoj notaciji, ***stalni predznaci*** ili ***predznaci uz ključ*** ili ***armatura*** (fr. *arm[at]ure*, engl. , ital. *armatura*, nem. *Vorzeichen*) su niz povisilica ili snizilica koje se postavljaju na linijski sistem i koje određuju koje note treba da se sviraju za jedan polustepen više ili niže.

Stalni predznaci se koriste da bi se izbeglo pisanje mnogo povisilica ili snizilica ispred nota. Svaki dur i mol ima svoj/e stalni/e predznak/e koji povišava/ju ili snižava/ju notu/e u njemu. Stalni predznaci se odnose na istoimene tonove u svim oktavama.

Pišu se odmah posle ključa, na početku linijskog sistema, iako mogu da se pojave i u drugim delovima kompozicije, posebno nakon dvostruke taktice ili završnice. Dejstvo napisanih stalnih predznaka traje kroz komad ili stav sve dok se izričito ne "otkaže" drugom armaturom. Rečeno pokazuje sledeći primer:

Ako se na početku komada nalazi jedna snizilica, svaka nota *ha* u komadu, u bilo kojoj oktavi, će se svirati kao sniženo *ha* (*hes* ili *be*), sve dok se ispred nje ne stavi neki akcidental. Pogledaj sledeći primer u kome se u prvom taktu snižena nota *ha* razrešava, da bi u drugom taktu armatura ponovo važila, na šta podseća snizilica u zagradi (tzv. *sigurnosni* predznak):

Redosled pisanja predznaka iza ključa
-------------------------------------

***Durevi*** su prikazani plavim slovima van kruga, a ***molovi*** crvenim slovima unutar kruga.
Niz povisilica ili snizilica koje se pišu posle ključa vrši se po određenom pravilu. Na primer, ako na početku linijskog sistema ima jedna povisilica, onda to mora da bude povisilica za ton F (Fis). Ili, ako na početku linijskog sistema ima jedna snizilica, onda to mora da bude snizilica za ton *h* (*hes* ili *be*).

**Kvintni krug naviše**

Pisanje predznaka posle ključa *sa povisilicama* vrši se po kvintnom krugu, počev od C-dura (ili paralelnog a-mola) koji nema ni jednu povisilicu ili snizilicu. Postepeno povećanje predznaka (idući u smeru kazaljke na satu prema desnoj slici) vrši se dodavanjem jednog predznaka više od pređašnjeg, i to uvek na V stupnju (kvinta) pređašnje lestvice.

**Kvartni krug naniiže**

Pisanje predznaka posle ključa 'sa snizilicama *vrši se po kvarntnom krugu, počev od C-dura (ili paralelnog a-mola) koji nema ni jednu povisilicu ili snizilicu. Postepeno povećanje predznaka (idući u suprotnom smeru od kazaljke na satu prema desnoj slici) vrši se dodavanjem jednog predznaka više od pređašnjeg, i to uvek na IV stupnju (kvarta) pređašnje lestvice.*

  


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | 7♭ | 6♭ | 5♭ | 4♭ | 3♭ | 2♭ | 1♭ | 0♭/ {\displaystyle \sharp } | 1 {\displaystyle \sharp } | 2 {\displaystyle \sharp } | 3 {\displaystyle \sharp } | 4 {\displaystyle \sharp } | 5 {\displaystyle \sharp } | 6 {\displaystyle \sharp } | 7 {\displaystyle \sharp } |
| **Dur** | Ces | Ges | Des | As | Es | B | F | C | G | D | A | E | H | Fis | Cis |
| **Mol** | as | es | b | f | c | g | d | a | e | h | fis | cis | gis | dis | ais |

Vidi još
--------

* Tonalitet
* Predznak